< Grafikus felület

Terminál

Szerző: Sallai András

Copyright © Sallai András, 2019

CC Attribution-Share Alike 4.0 International

Web: http://szit.hu

Konzol

A számítógéphez közvetlenül kapcsolódó monitor és billentyűzetet hívták eredetileg konzolnak. A Linuxon ha gép előtt ülve bejelentkezünk, akkor mondhatjuk, konzolon jelentkeztünk be.

A konzol a régi teletypewriterekből származik, amelyek még egy billentyűzetet és egy nyomtatót jelentettek.

A teletypewriter szóból azonban megmarad a TTY rövidítés Linuxon is.

Ha Linuxos gép konzoljához ülünk 6 felületen lehet belépni. Ezekre TTY rövidítéssel hivatkozunk.

Jellemzők:

nevük: tty

TeleTYpe

szöveges beviteli-kiviteli környezet

belépés 6 darab felületen

eredetileg: Teletypewriter

váltás:

Alt+F1

Alt+F2

…

Alt+F6

A TTY-ok száma itt állítható be:

/etc/systemd/logind.conf

NAutoVTs=

Terminál

A régi számítógépeken a konzol volt az a billentyűzet és monitor ami közvetlenül a számítógépbe volt építve. Ezen kívül még távoli billentyűzetek és monitorok is csatlakoztak egy számítógépekhez, ezeket terminálnak hívták.

A Linux is átvette a terminál megnevezést. Ha valaki távolról egy másik gépről jelentkezik be, akkor annak egy látszólagos terminál, másként pszeudoterminál jön létre (Pseudo TeletYpe). Aki grafikus felületről indít parancssort, annak szintén egy pszeudoterminál jön létre.

A Pseudo TeletYpe röviden PTY. Két részből áll:

Slave - PTS - indítja a shellt (bash)

Master - PTM - terminál emulátorhoz csatlakozik (xterm).

Virtuális terminálnak hívjuk a programot, amely biztosítja a kapcsolatot a pszeudoterminállal.

xterm

lxterminal

A ps kimenetében megjelennek a virtuális terminállal létrehozott PTS-ek is. Kérdezzük le például a pts/3-t, fastruktúrában megjelenítve:

$ ps -t pts/3 --forest
PID TTY TIME CMD
26288 pts/3 00:00:00 bash
26330 pts/3 00:00:00 \_ man
26343 pts/3 00:00:00 \_ pager

PTS

A PTS a pseudo terminal slave rövidítése.

A pts a pty szolga (slave) része.

A pty vagy pseudo terminal device

olyan terminál, amelyet egy másik eszköz emulál: pl. xterm, ssh

A PTS eszközök a /dev/pts könyvtárban vannak leképezve.

A /dev/pts tartalmát a Linux kernel automatikusan hozza létre.

Az SSH kapcsolat egy PTS-t hoz létre.

Példa a pts eszközökre:

ls /dev/pts
0 1 2 3 4 5 ptmx